LidanRubinov/Halacha-QA huggingface dataset:
שאלה: תמונת אשה ללא כיסוי - המשך: הרב התיר באתר זה לבעל לצלם את אישתו ללא כיסוי ראש. רציתי לשאול למה לגבר זר מותר לראות את התמונות?
תשובה: מצד הדין הדבר לא יותר גרוע מראייה של פיאה נוכרית. אמנם הדבר לא מהודר, אבל לומר שמעיקר הדין הדבר אסור, קשה לומר. שיער של אישה מטבעו הוא מושך את העין ביופיו, ובכל זאת אי אפשר לומר שמי שרואה פיאה נוכרית עובר ב"לא תתורו" והוא הדין לשיער המופיע בתמונה כיוון שסוף סוף המסתכל לא רואה את השיער הטיבעי אלא רק בבואה שלו - כמו בפיאה נוכרית. האם מותר להסתכל בכל תמונה לא צנועה של אישה?
שאלה: ברוגז עם כולם בגלל אמא: אימי קצת לא שפויה בדעתה. אני בן הזקונים ולדעתי אחי ואחיותי מזניחים אותה (באים לבקר פעם בחצי שנה וכד ). קשה לי לראות את אימא לבד בשבתות ואני יורד על האחים שלי (אני ממש עלוקה). אני רואה כערך עליון את כיבוד אם ולדעתי המצוות שאחותי עושה לא שוות אם היא מזלזלת באימא שלי. מה דעת הרב?
תשובה: אתה לא צריך לריב עם אחיך על כבוד אימך ובעיקר במצב המיוחד שהיא נמצאת. יתכן שלאחיך יש קושי לבוא לכבד את אימך. מה שעליך מוטל הוא שמצידך תכבד את האמא כפי כוחך. חשוב מאד שהקשר בינך לבין אחיך ואחיותך יהיה טוב וזה בעצמו מן הסתם לכבוד אימך שיש לה ילדים שחיים באחווה זה עם זה.
שאלה: השרשרת האנושית וההלכה: השתתפתי בשרשרת האנושית. אחר כך שיחזרתי את הארוע, שהיה באמת נוגע ללב ואמיתי, וחשבתי שאולי היה עדיף שלא היה מתקיים כלל מכיוון שגרם לכמה עבירות: א. נתינת ידיים בין איש לאישה. לא הייתה הפרדה ובפירוש היו נתינות ידיים אסורות. ב. שירה בתשעת הימים. ג. שירה מעורבת. התבלבלתי, וכעת איני יודעת איך עליי להתייחס לשרשרת? האם הנקודה היא שהטוב מרובה על הרע ועליי לעצום את עיניי ולחשוב רק על כך שאני לא עשיתי מעשים אסורים, או לראות את המכלול, ולהבין שבסך הכל האירוע גרם להרבה עבירות, ולכן היה אסור שייתקיים ועליי לעשות תשובה על כך שהשתתפתי בו?
תשובה: אני יודע שהרבנים שהיו מעורבים בנושא עשו כמיטב יכולתם להפריד את האירוע וכל מי שרצה לשמור על ההלכה יכל לעשות זאת. בשרשרת היו גם אנשים שאינם שומרים תורה ומצוות ויש אילוצים של השטח. מי שרצה לתת יד לאישה יכל לעשות זאת גם במקום אחר ובזמן אחר. לא השרשרת גרמה לעבירות וכל מטרתה הייתה להוסיף קדושה ולהציל את ארץ ישראל. זה מה שאת צריכה לראות - את החיוב שהוא העיקרי ולא השלילה שהייתה יכולה קרות בכל מקרה ולא בשבילה יצרו את האירוע הגדול הזה.
שאלה: עבודה עם אנשים שליליים: לאחרונה התחלתי לעבוד בחברת תקשורת גדולה. לצערי כל האנשים במקום עבודתי אינם שומרי תורה ומצוות ואופן התנהגותם ודיבורם גורמים לי לצער רב ולירידה רוחנית. איני יכול לשמור מרחק מאותם אנשים מתוקף העבודה. האם הרבנים יכולים לעזור לי בדרך כל שהיא?
תשובה: הדרך הטובה ביותר להתגונן מפני השפעות מזיקות היא להתקיף כלומר לכוון את השיחות לנושאים ערכיים להצביע על המעלות של דרך האמונה (כמה זה חשוב לחינוך הילדים ולחיי המשפחה התקינים וכו'). אם אתה יכול להעמיד לפניך את האתגר להשפיע על הסובבים אותך או אפילו על חלק מהם זה יכול לעזור לך להדוף את השפעתם עליך. אולם אם אין אתה רואה שתוכל במשך הזמן להיות גורם משפיע ואתה חושש שלא תוכל למנוע את השפעה שלהם עליך אני סבור שעליך לחפש מקום עבודה אחר וכאשר תמצא מקום אחר תעבור אליו. בינתיים תשתדל להיות קשור למסגרת של שעורי תורה, עשה לך רב וקנה לך חברים חזקים כמשקל נגד ההשפעות של החברים בעבודה.
שאלה: כמה תעניות צריך?: מדוע ישנם ביהדות דוקא ששה צומות? הרי ארעו את אבותינו ארועים רבים קשים?!
תשובה: אם נוריד את צום יום כפור ותענית אסתר שהם מסיבות אחרות, ארבעת הצומות שאנו צמים עקב האירועים הקשים של החורבן (י' בטבת, י"ז בתמוז, ט' באב וצום גדליה), הם השורש והסיבה לכל הצרות שאירעו לעם ישראל אח"כ בכל הגליות.
שאלה: תיקון לשון הרע על עובד: המנהל של פלוני לחץ עלי לספר לו על מעשים שליליים שעובד פלוני שתחתיו ביצע. סיפרתי את האמת ואף נתתי פרשנות משלי והוספתי קצת שקרים. אני איני עובד אצל אותו מנהל והעובד שדיברתי עליו לא מודע לכל העניין. יש סיכוי שיפוטר. כיצד עלי לתקן את עוון לשון הרע והוצאת דיבה?
תשובה: עליך לחזור למנהל ולתקן את הדברים שנאמרו.
שאלה: גילוח לאחר ט  באב: האם מותר להתגלח מייד לאחר הצום מאחר ואני עובד בשיווק ועבודה זו מחייבת הופעה חיצונית נאה.
תשובה: הגילוח במוצאי תשעה באב נתון במחלוקת אחרונים, ורק על בשר ויין נזכר בפירוש שאסור עד למחרת, ולכן אפשר במקרה שלך להקל להתגלח במוצאי הצום, אך לכתחילה עדיף אם אפשר לחכות לפחות עד למחרת בבוקר.
שאלה: מי עומד מתחת לחופה?: מי עומד מתחת לחופה חוץ מהזוג הטרי וההורים? האם המנהג של האחים והאחיות תחת החופה הוא מנהג נכון בהלכה או המצאה אחרונה? האם המעשה מראה על כבוד כלפי האחים ואחיות?
תשובה: מבחינת ההלכה העיקר הוא שבני הזוג יעמדו תחת החופה. לגבי ההורים ושאר הקרובים אין בזה גדרים הלכתיים מקובל שההורים עומדים על יד החתן והכלה. וכל משפחה יכולה לנהוג כפי רצונה.
שאלה: קשר של ציצית לתוניסאים: איזה סוג של קשר התוניסאים צריכים לשים בציצית?
תשובה: המנהג הרווח ביהדות תוניס לעשות קשר של: י-ה-ו-ה. (כלומר: קשר כפול, 10 חוליות, קשר כפול, 5 חוליות, קשר כפול, שש חוליות, קשר כפול, 5 חוליות, קשר כפול). בשם הרב משה חביב.
שאלה: טלויזיה בתשעה באב: האם מותר להדליק טלויזיה בתשעה באב?
תשובה: תלוי מה רואים, כדי שלא יסיח דעתו מהאבילות.
שאלה: בחזקת בשרי וטרף - מותר לאכול?: יש לי חברה חילונית. כשהסברתי לה שאם בישלו בכלי בשרי מאכל סתמי מותר לאכול את המאכל הסתמי עם גבינה היא שאלה אם כך מדוע אין אפשרות לאכול תבשיל סתמי שהיא תבשל בכלי לא כשר שהוא נקי ואינו בן יומו?
תשובה: ההבדל הוא פשוט. אם הכלי הוא לא כשר, היות וחל עליו חיוב הגעלה אז אפילו אם הוא לא בן יומו חכמים גזרו על השימוש בו שמא יבוא לבשל בכלי בן יומו ואסרו לאכול ממנו לעולם עד שיוכשר, אבל כלי בשרי שבישלו בו אוכל פרווה, כיוון שכל הבישול הוא של היתר ולשיטת חכמי ספרד המאכל פרווה לכתחילה (נ"ט בר נ"ט), וגם האשכנזים מחמירים בזה רק לכתחילה אבל בדיעבד מתירים את השימוש, אזי אם הכלי אינו בן יומו מותר להשתמש בו ללא חשש ולאכול את תבשיליו עם חלב.
שאלה: כמה גברים מקדשים ביחד: במשפחתנו נהוג שכל הגברים מקדשים יחד בקול רם. אשתי מתקשה להבחין בין קולי לקולות אחרים. האם זו בעיה?
תשובה: תרי קלי לא משתמעי. לכן עצתי שגם האישה תלחש לעצמה את מילות הקידוש.
שאלה: ברכת שהחיינו במוצאי ט  באב: האם מותר לברך שהחיינו על פרי חדש בתום צום תשעה באב או שצריך לחכות עד י באב בצהריים?
תשובה: הדבר נתון במחלוקת אחרונים ולכן עדיף לחכות עד למחרת ביום.
שאלה: ברכה לבטלה זה חמור?: למה ברכה לבטלה כל כך חמורה? הרי אם בירכתי את ה בטעות, זה לא שאמרתי דבר שהוא לא נכון וגם לא שיקרתי רק שלא בירכתי את זה על דבר מסויים.
תשובה: כיוון שנועד לברכה תפקיד מיוחד, להודות או לשבח את ה' יתברך, אין להשתמש בה שלא במקומה. וכך תמיד הכלל, ככל שמדובר בדבר גבוה ועליון יותר - כך יש לדקדק בו יותר. אינו דומה לכלוך בסלון פרטי ללכלוך בארמון המלך. כך יש לדקדק מאוד בברכות שנאמרות לפני ה' יתברך. אמנם למעשה נחלקו הראשונים בחומרת האיסור. לדעת הרמב"ם זהו איסור תורה, מפני שהוא מזכיר שם ה' שלא במקום, ולדעת תלמידי רבנו יונה ועוד ראשונים, ברכה לבטלה אסורה מדברי חכמים, שהואיל ואין שקר אין כאן הזכרת שם שמים לבטלה, אלא שבכל זאת כיוון שהשתמש שנועדה לתפקיד עליון ונכבד כל כך שלא במקום - יש כאן איסור מדברי חכמים.
שאלה: זוגיות של חוזרים בתשובה: יש לי ידיד טוב שנמצא בתהליך חזרה בתשובה. גם אני בתהליך כזה. במשך תקופה ארוכה הוא קורא לי אשתי, גם ליד חברים לא קרובים. האם יש פסול בדבר? הנני חייבת לציין שבכל נושא שהוא נתקל בבעיה הוא מתייעץ איתי, החל בבישול ועד קניות לביתו.
תשובה: אכן אם אתם לא נשואים אין ראוי שהוא יקרא לך אשתי. אלא אם כן אתם מתכוונים והתחתן הוא קורא לך כך על שם העתיד.
שאלה: רמה דתית בשידוכים: האם נכון לומר שמה שחשוב לבדוק אצל בחורה שאני נפגש איתה זה אם יש לה מדות טובות, גם אם היא אינה מקפידה על כל הלכה (למשל בצניעות בלבוש)? האם נכון לצפות לשינויים בהקפדה על הלכות לאחר הנישואין?
תשובה: המידות הם היסוד הראשון. אבל גם שמירת דקדוקי הלכה חשובה. ובמיוחד כאשר לך הדבר חשוב. לפיכך, אם חוסר דיקדוקה אינו מסיבות עקרוניות אלא שכך היא רגילה, ויש לה רצון לשמור את התורה על כל הלכותיה והיא מעוניינת להתקדם באמת, אזי אפשר להמשיך לבחון את הקשר באופן חיובי. אבל אם היא החליטה שאינה רוצה לדקדק בהלכה, וגם אינה מתכוונת להשתנות, עדיף לחפש בחורה אחרת. אמנם, אם מכל שאר הבחינות היא נראת לך המתאימה, ואתה חושש שאולי לא תמצא בחורה אחרת שתוכל לאהוב באמת, אזי יש להתייעץ על כך באופן אישי.
שאלה: כדורים בצום: מה הדין לגבי כדורים נגד כאב ראש (אקמול וכו ) ללא שתית מים בט באב? מה הדין ביום כפור?
תשובה: מותר גם בתשעה באב וגם ביום כיפור לקחת כדור נגד כאבי ראש בלא שתית מים. מה התנאים ללקיחת הכדור? מה לעשות כשיש צורך רפואי לשתות?
שאלה: חופשי חודשי משפחתי: האם מותר לאחים להשתמש באותו "חופשי חודשי" של חברת "אגד" או שצריך לקנות לכל ילד כרטיס משלו?
תשובה: כיוון שאגד דורשים שבכל כרטיס יהיה מציין שם ומספר תעודת זהות, אסור להעביר את הכרטיס בין בני המשפחה. למרות שאגד לא אוכפת את הנוהל הזה, ברור שהם לא מסכימים שכמה אנשים ישתמשו בכרטיס אחד ומי שהוא ירא שמיים צריך להקפיד על כך.
שאלה: חובה לכתוב בראש הדף?: האם ישנם הלכות או מנהגים לגבי כתיבת שם ה בראש הדף (, ב"ה וכד )? האם ניתן לכתוב שיל"ת בראש הדף והאם דף שנכתב בו שיל"ת צריך גניזה?
תשובה: אין חובה לכתוב בראש מכתב שם ה', אבל יש בזה מנהג חסידות להזכיר שהכל בעזרתו יתברך. מכתב שכתבו בראשו בעז"ה או שבאמצעו כתבו ה', אינו צריך גניזה. מפני שה' או ד' אינו שם קדוש אלא רק סימן שבא לרמז על שמו יתברך. ואם היו משתמשים באות 'י' לרמוז לשמו, יש אומרים שכיוון שהיא האות הראשונה מהשם הקדוש, יש בה קדושה. אבל כאשר הסימן הוא ד' או ה', אין בו קדושה (להרחבה ע' פניני הלכה ח"ד ע' 109-110, בהערה). מה המקור לכתיבת? דין כתיבת בדפי אינטרנט וכיצד נוהגים בפועל. הזכרת שם ה', ברמז בלבד!
שאלה: שיתוק מוחין כשר למצוות?: האם אדם בעל שיתוק מוחין יכול ללמוד תורה (גמרא והלכות) ולהשלים מניין?
תשובה: מה שחשוב לברר הוא האם האדם מבין מה קורה סביבו או לא. יש אנשים, לא עלינו, עם שיתוק מוחין שתנועותיהם מעוותות והם משותקים ובכל זאת הם מבינים הכל כמו אדם בריא כיוון שמוחם לא נפגע. כמובן שאדם כזה יכול להשלים מניין וכד'. כמובן שבמידה שמוחו של האדם נפגע הדין יכול להשתנות. דבר זה צריך להיות מוכרע על ידי הרופא המטפל, כי הוא יודע באמת אם החולה נשאר נורמלי והוא מבין דברים כבריא, אם לאו.
שאלה: לימוד הלכות תפילה מתפילת אבות: ח למדו הלכות רבות מתפילת האבות, בין השאר: תפילת חנה, דניאל ועוד. למה? האם חשבו שהיו הלכות ידועות שהאבות התפללו לאורן? או שבכליותיהן התפללו בצורה ראויה ועלינו ללמוד מהם? או הסבר אחר?
תשובה: לפעמים הלימוד הוא כפשוטו ראו את הנהגתם של הראשונים ומהם למדו. ולפעמים הראו שהלכות שנהגו מקורם בהנהגת הראשונים.
שאלה: עזרה לנכה עם כסא גלגלים: אני מתנדב בעמותה שעוזרת לילדים נכים. בקיץ יש מחנה של שבוע שכולל פעילויות שמצריכות הרמת הילד הנכה. האם מותר לי להרים ילדה נכה (בכל מיני גילאים)?
תשובה: מותר, בתנאי שהדבר לא יגרום להרהורים אסורים, וההתייחסות שלך היא כעזרה בלבד.
שאלה: כוונות בקשירת ציצית: מה דין טלית שקשרו את ציציותיה בלא לומר במפורש "לשם מצוות ציצית".
תשובה: לגבי טוויית ציצית נשאר במשנה ברורה בצריך עיון (יא, ד), כי אולי אפילו בדיעבד החוטים פסולים. אולם לגבי הקשירה, כתב בבאור הלכה (יד, ב, ד"ה 'בלא כונה') שבדיעבד הציצית כשרה ואפשר לברך עליה. שיש כאן ספק ספיקא, ספק אחד שאולי כוונה בלא דיבור מועילה, ובוודאי כל יהודי המטיל ציצית בטלית מתכוון לשם מצווה. ואף אם נאמר שמחשבה אינה מועילה, אולי הלכה כדעת הרמב"ם שסובר שאין צורך לקשור את הציצית לשם מצווה.
שאלה: הסרת שיער בלייזר: האם מותר להסיר שיער בלייזר? איפה מותר ואיפה אסור?
תשובה: את שיער הפנים מותר לגלח והלייזר עדיף ממכונה. ביתר חלקי הגוף יש איסור משום לא ילבש.
שאלה: תפילת מנחה אחרי השקיעה: אם מישהו התחיל להתפלל מנחה והשמש שקעה האם מותר לו להמשיך?
תשובה: מותר לו להמשיך שלש עשרה וחצי דקות אחרי השקיעה. הרב רואי מרגלית.
שאלה: בין גוי ליהודי - גמילות חסדים: בעקבות ויכוח סוער רצינו לדעת את דעת הרב. האם צריך להעדיף לגמול חסד עם יהודים יותר מאשר עם גויים? מה קורה אם הגוי זקוק לעזרה יותר מהיהודי? או אם לגוי אין מי שיעזור וליהודי סביר להניח שיהיו עוזרים? אם אפשר היינו רוצים ללמוד את הנושא ולכן נשמח להפניה למקורות.
תשובה: אומנם מפרנסים עניי נוכרים עם עניי ישראל (הל' מלכים פ"י) אולם עניי עירך קודמים ומבשרך אל תתעלם. אם הגוי זקוק לעזרה דחופה והישראלי יכול להמתין מבלי שייגרם לו נזק הסברה נותנת שהגוי קודם אך קשה לתת הנחיות תיאורטיות.
שאלה: ההורים שלי רבים כל הזמן: אני בן 14.5 ויש לי בעיה. ההורים שלי כל הזמן רבים. הם כל פעם רבים ומשלימים ולי מאוד קשה עם זה. אמא שלי שומרת שבת ושאר המשפחה לא, אבל אנחנו שומרי מסורת. אני משתדל להניח תפילין והאמונה שלי בה היא גדולה וחזקה מאוד. האם תוכל לתת לי עצה?
תשובה: אני מבין לצערך. קשה לראות את ההורים רבים זה עם זה. מה שאני יוכל להציע לך הוא לראות את הצד הטוב שבסוף הם משלימים וכנראה שהמריבות הם שטחיות ולא רציניות. אם כבר הגעת לגיל של תיכון אולי כדאי לך לבקש ללמוד בישיבה תיכונית שיש בה פנימיה ואז לא תהיה כל הזמן בבית ולא תראה את המריבות לעיתים קרובות. אם אתה רוצה שאני אתן לך עצה יותר מפורטת עלי להבין יותר איך אתה מרגיש ומה מתאים להציע לך. אתה יכול להתקשר אלי בטלפון שתקבל באתר זה ואני אשתדל לענות לך. חזק ואמץ להתמודד ולא ליפול ברוחך המשך להאמין בה' ולהניח תפילין ולעשות מעשים טובים ומזה תקבל הרבה כוחות.
שאלה: הילד לא רוצה לקרוא: יש לי ילד בין חמש ושמונה חודשים, התחלנו ללמד אותו לקרוא בגיל 4 בקצב איטי של פעמיים עד שלוש בשבוע למשך כ-10 דקות בכל פעם הילד למד ברוב המקרים בחשק, וכמובן קיבל פרסים. כיום הוא יודע לקרוא מילים לא באופן רציף אך מדייק בצלילים, אבל כיום לא רוצה לקרוא בטענה שקריאה משעממת, ואפילו על מתנות גדולות הוא מוכן לותר. מה שמעניין אותו זה רק לשחק וכדורגל (דבר שהוא טוב בו). מה לעשות?
תשובה: אין צורך ללחוץ עליו לקרוא. הרצון לקרוא יתעורר דווקא אם לא תלחצו עליו. לחץ אין פרושו דווקא באיומים או בבקשות אלא עצם העובדה שאתם רוצים מאד שהבן ילמד זה לוחץ. הבן מרגיש את רצונכם וזה מכביד עליו. יש להמתין בסבלנות ולחכות שהוא יבקש להמשיך לקרוא וגם אז לקרוא איתו רק כל עוד הוא מבקש.
שאלה: קשר עם בנות בבני עקיבא: יש לי חבר בן 14 והוא נמצא בבני עקיבא. דיברתי אתו בענייני צניעות והוא צחק עלי שאני קיצוני. הוא בקשר עם בנות מהשבט והוא אמר לי שהבנות צדיקות. אני חושב שזה היצר הרע שמפתה אותו לדבר עם בנות. האם אני צודק? האם מותר לדבר עם בנות סתם? הוא אמר לי שלא צריך לעשות מזה סיפור. מה כבוד הרב חושב על כך?
תשובה: ח ממליצים למעט בשיחות בין בנים לבנות. אלא אם כן השיחות ענייניות וחשובות ולא נגררים מהם לשיחות בטלות ולקשר של חברות. המבחן הוא האם הקשר עם הבנות מחזק את יראת השמים או מחליש. אם הוא מחזק באמת, הוא אינו שלילי. אך אם הוא מחליש את יראת השמים הוא שלילי ויש להמנע ממנו.
שאלה: בר מצווה של הבן בשנת אבל: בני יגיע למצוות בתוך שנת האבל שלי על הורי. האם מותר לערוך בר מצווה בשבת בבית מלון עם תכנית אירוח (שירה וריקודים)? מה אסור, ממה להמנע?
תשובה: על הילד כמובן שאין שום הגבלות והוא יכול לערוך את מסיבת בר המצווה כפי שתכנן, אך האבלים צריכים לשמור על כל ההגבלות שהאבילות גורמת להם ואסור להם לשמוע כלי שיר ולרקוד בשמחה, אך מכיוון שהמסיבה שציינת חלה בשבת ורבותינו קבעו ש"אין אבילות בשבת בפרהסיה", ובשבת בכל מקרה אסור לשמוע כלי שיר ולרקוד כמו שרוקדים ביום חול (ריקודי הורה), לפיכך נראה שבמסיבה זו לא יחולו שום הגבלות על האבלים ואתם יכולים לשמוח שמחה שלימה בשמחת בנכם שהגיע למצוות.
שאלה: איך בוחרים ישיבה: אני לומד בשמינית, ורוצה ללמוד שנה הבאה בישיבה. איך יודעים לאיזו ישיבה ללכת?
תשובה: עליך לבקש מרב שמכיר אותך, ויש לך אמון בו, שיציע לך שתים או שלוש ישיבות שמתאימות לך. ולבקר בישיבות אלו ולהתרשם בעצמך היכן אתה מרגיש טוב, ותוכל לעלות בה ביותר, בתורה ובאמונה וביראת ד' ובמידות טובות. ולישיבה שתראה לך מתאימה ביותר למילוי השאיפות הללו תלך לכמה שנים ובעזרת ד' תעלה מעלה.
שאלה: מקרר שלא הועבר למצב שבת: שכחתי להעביר את פעולת המקרר למצב שבת. בשבת נזכרתי בכך. היין וכל האוכל לשבת בבוקר נשאר בפנים. מה ניתן לעשות אם בכלל (בהנחה שאין באזור גוי של שבת ולהבדיל, גם לא תינוק)? האם יש דרך בכל זאת לפתוח את המקרר? האם ניתן להתיר מצד עונג שבת? איך צריך להתייחס למצב כזה?
תשובה: מכיוון שאם תפתח את הדלת יידלק האור, אינני רואה דרך להתיר את פתיחת דלת המקרר בשבת אף על פי שזה ייגרע ממצוות עונג שבת, לכן במצב כזה צריך ללכת לשכנים ולבקש יין וצורכי שבת, ולהסתפק במועט בשבת זו. בכל אופן אני ממליץ להוריד את הנורה של המקרר מהמקרר מכיוון שהיא לא כל כך נצרכת וכך לחסוך את כל הכאב ראש.
שאלה: לקנות עיתון להורים - המשך: בהמשך לתשובת הרב ליאור שענה שכשההורים מבקשים ממני לקנות להם "מעריב" או "ידיעות", אני צריך לסרב לקנות את העיתון, רציתי לשאול מה יקרה עם אימי מאוד תתאכזב, או אפילו יכולה להגיע לכעס, אם אני לא אקנה לה?
תשובה: אם זה יצער את הוריך מאוד, אפשר להתיר לך לקנות את העיתון בשביל החלקים ה"כשרים" שבעיתון (ממון, כלכלה וכו'), ואגב חלקים אלו להביא את כל העיתון להוריך, ומה שיקראו זה באחריותם.
שאלה: ניגון לפני אכילת לחם: האם ניגון בין נטילה לאכילה בשבת כשישנם נוטלים רבים מהווה הפסק?
תשובה: ניגון ללא מילים אינו הפסק.
שאלה: תמונה צנועה של אישה זה צנוע?: בשנה האחרונה החלה במחנינו תופעה חדשה של פרסומות עם תמונות נשים בעלוני פרשת שבוע. האם זה צנוע להשתמש בתמונה (צנועה) של אישה בתור פרסומת? האם יש להחמיר בזה בעלוני פרשת שבוע?
תשובה: עלוני פרשת שבוע המופצים בבתי הכנסת נקראים גם בזמן התפילה ולכן אין לפרסם בהם תמונות נשים. האם מותר לזרוק לפח את העלונים?
שאלה: האם ישנה רק אמת יחידה?: האם ישנה רק אמת אחת ויחידה (שיטות בלימוד, יציאה מהישיבה להפגנות, יחס לתלמידי חכמים מציבור אחר ועוד). איך בוחרים את שיטת ההדרכה הטובה ביותר? האם יש עניין וטעם להתווכח עם חברים על דברים שממילא "איש הישר בעיניו יעשה" או שהם מאוד חשובים ומהותיים ולא ניתן לוותר על ההסברה של דרכה של הישיבה בה אני לומד?
תשובה: שבעים פנים לתורה. על מחלוקת בין חכמים אמרו במסכת חגיגה דף ג' ע"ב "בעלי אסופות אלו תלמידי חכמים שיושבים אסופות אסופות ועוסקים בתורה, הללו מטמאים והללו מטהרים וכו' שמא יאמר אדם היאך אני למד תורה מעתה תלמוד לומר - נתנו מרועה אחד". ע"ש. אתה צריך להיות נאמן לדרכך ולדרך הישיבה שלך. אם אתה יכול לשכנע את חברך שדרכך נכונה מה טוב. אבל לנהל ויכוח עקר כשכל אחד נשאר בדעתו אין טעם.
שאלה: ללכת לשמירה במקום מסוכן: אני עושה מילואים לא רחוק מהישוב שלי ואני מעוניין להיות בבית בערב שבת ולהגיע לשמירה שלי בשעה 10 בבוקר. שתי אפשרויות לפני: א. ללכת ברגל ללא עירוב. אולם יש סיכון מסויים בגלל מספר ערבים המסתובבים בשטח. ב. לבקש מהסיור שממילא מחוייב להכנס ליישוב שיאסוף אותי ואני אצטרף כעוד חייל לסיור. מה עדיף לעשות?
תשובה: אם הרכב צריך לעצור בלאו הכי ביישוב מותר להצטרף אליו. אולם אם הוא עוצר במיוחד ובפרט אם הוא סוטה ממסלולו - אסור.
שאלה: כרטיס הגרלה למעשר כספים: האם קניה של כרטיס הגרלה שעורך מוסד צדקה יכולה להחשב מעשר כספים (בהנחה שלא זכיתי בהגרלה)? מה יקרה אם אזכה?
תשובה: אם כוונתך לתרום לאותו מוסד בין אם תזכה בהגרלה בין אם לאו הנך יכול לרכוש את הכרטיס מכספי מעשר. אם תזכה הזכייה היא שלך, אולם נראה שבכל זאת כדאי להחזיר את הכסף לחשבון המעשר.
שאלה: קשירת ציצית שנקרעה: האם ניתן לקשור ציצית שיש בה פתיל תכלת ונקרעה? האם יש הבדל אם נקרע חוט לבן או חוט התכלת?
תשובה: אין הבדל אם נקרע חוט לבן או תכלת, משום שקשירה עושה את החוט כאחד ואפילו לכתחילה אפשר לקרוע ולקשור. רק צריך לשים לב להלכה של "תעשה ולא מן העשוי"- שאם נקרע חוט מאמצע הציצית צריך לפרק את חוטי הציצית מקשירתם, לקשור את אותו החוט ואז לקשור את חוטי הציצית מההתחלה.
שאלה: מותר לעבור במנהרות הכותל?: האם מותר ללכת לכל אורך מנהרות הכותל בלי לחשוש שעוברים בשטח של הר הבית?
תשובה: אכן אפשר ללכת לכל אורך מנהרות הכותל, ואין שם חשש של הליכה בשטח הר הבית.
שאלה: נסיעת רבנים לחו"ל: ידוע לי שרוב הרבנים אוסרים יציאה לחו"ל. מכל מקום, שמעתי על רבנים שמרשים לעצמם לצאת מן הארץ וברור לי שהם לא עושים בניגוד להלכה. לכן, רציתי לדעת מה סברת המתירים, ומה הרב חושב על סברה זו?
תשובה: יש דעות שמותר לצאת מהארץ למנוחה אם אדם מרגיש שרק שם ימצא מנוחה. אני מתאר לעצמי שרבנים לא יוצאים לחו"ל אלא אם כן הם מוכרחים לצאת, כי איך אפשר להפרד מקדושת ארץ ישראל ולצאת לטומאת ארץ העמים שכל הדר בה כאילו עובד ע"ז וכמי שאין לו אלוה?!
שאלה: מי היה ראשון?: במסכת ברכות ז: כתוב: ".מיום שברא הקב"ה את עולמו לא היה אדם שהודה להקב"ה עד שבאתה לאה והודתו שנאמר הפעם אודה את ה ". איך זה מסתדר עם המדרש שאומר שהאדם הראשון חיבר את "מזמור שיר ליום השבת" והרי כתוב שם בפירוש ".טוב להודות לה " אז הרי הוא הודה ראשון.
תשובה: הכוונה של הגמ' כנראה היא מה שכתוב במפורש בתורה ולא מה שדרשו ח במדרשים.
שאלה: משחקי חברה בשבת: בחורה ששומרת שבת ומשפחתה לא ומעוניינת לגרום לאיחוד משפחתי. האם ניתן לשחק עם המשפחה בשבת במשחקי חברה (כגון קלפים ודוקים.)?
תשובה: אם הכוונה לאיחוד משפחתי מותר לשחק במשחקים שאין בהם משום מלאכה האסורה בשבת. המשחקים המותרים מצויינים בספר שמירת שבת כהלכתה.
שאלה: כשאין תירוץ בטחוני.: כשבאנו לשכנע את מתפקדי הליכוד להצביע נגד ההתנתקות היה לנו בכיסנו את התירוץ הביטחוני (שאם ניסוג הטרור יגבר והנסיגה לא תועיל בכלום ורק תזיק). מה יקרה במצב שהנסיגה משטחים מסוימים כן תהיה מועילה? איך אז נשכנע שזה מהלך מושגה? אם מבחינה הלכתית הרי יש כל כך הרבה חולקים על זה והרב עובדיה בעצמו אומר שמותר!
תשובה: השאלה אינה מעשית לכל הדעות בשנים הקרובות. כי כל ויתור לערבים יש בו סכנה. ואולם עלינו גם להסביר את ערכה של ארץ ישראל ואת קדושתה. על בית לא מוותרים גם אם צריך לשלם על זה מחיר גבוה. אם נעמוד על שלנו נצליח. אני סבור שרוב הציבור פתוח לשמוע דברי אמת צודקים ונכוחים.
שאלה: נרות שבת - האם לברך בקול?: אשה המדליקה נרות שבת ומוציאה ע"י הדלקתה את בני ביתה כולל בנותיה הרווקות, האם מן הראוי שתברך בקול רם כדי שיוכלו בני ביתה לענות אמן?
תשובה: אין בכך חובה, מפני שגם אם אינן שומעות את ברכתה היא מוציאה את כל בני הבית ידי חובתם. אבל יש מצווה, מפני שככלל ישנה מצווה לענות אמן על ברכה, וכאן יש תוספת מצווה, מפני שהדלקת הנרות היא גם עבורן, ולכן טוב שיענו אחריה אמן. אמנם אין לעורר לשם כך מתח, ולגעור בבנות כשאינן מגיעות לשמיעת הברכה. וגם אין לעכב את ההדלקה ביותר מדקות ספורות לשם כך.
שאלה: ברכת האורח במסעדה: האם כאשר אוכלים במסעדה צריך לברך את ברכת האורח?
תשובה: מסעדה מסחרית אינה מארחת ואת אינך אורחת בה. לכן אינך חייבת בברכת האורח. האם באירוח משפחתי מברכים את ברכת האורח?
שאלה: תפילה ללקויי ראייה: חברתי היא לקויית ראיה ובקושי רואה. ברוך השם היא מתחזקת בקיום מצוות. היא מעוניינת להתחיל לקרוא ק"ש על המיטה אך היא לא יכולה לקרוא מסידור רגיל. היא ביקשה ממני שאני אדפיס לה את זה באותיות גדולות. אילו חלקים מק"ש שעל המיטה להדפיס לה? מה היא לא חייבת לקרוא אם זה מאוד קשה לה?
תשובה: עיקר ק"ש על המיטה הוא פרשה ראשונה של קריאת שמע וברכת המפיל. הרב רואי מרגלית.
שאלה: מסיבת גיוס בתשעת הימים: האם מותר לקיים מסיבת גיוס בתשעת הימים לכבוד חבר שעומד להתגייס לצבא?
תשובה: אין לקיים בימים אלו מסיבת גיוס, מפני שאלו ימים שממעטים בהם בשמחה, ומסיבת גיוס כשמה כן היא, אירוע חגיגי. אמנם להתאסף ולומר דברי תורה וחיזוק לכבוד חבר שעומד להתגייס בתוך תשעת הימים מותר. אבל אם ממילא הוא מתגייס כמה ימים אחר תשעה באב, אין לקיים בתשעת הימים אספה זו, שיש בה צד של שמחת חברים.
שאלה: הטעם לאיסור ערלה: מה הטעם של עורלה? מדוע צריך לשמור 3 שנים מאכילת פרי? הרי הפירות בשנה הראשונה טובים למאכל.
תשובה: נכון הוא שבחקלאות העתיקה העצים לא היו נותנים פירות בשנים הראשונות, והיום אפשר ע"י חידושי הטכנולוגיה להשיג יבול כלכלי גם בשנה השניה והשלישית. עובדה זו מחמירה מבחינתנו את בעיית הערלה בשווקים. המצווה של התורה "וכי לבואו אל הארץ ונטעתם כל עץ מאכל וערלתם ערלתו את פריו", אינו בגלל שבשנים הראשונות הפירות אינם ראויים למאכל. היום המצווה תקפה ועומדת אף יותר מאשר בעבר. הרבה טעמים נאמרו למצווה זו למשל, שאדם צריך לסגל לעצמו את מידת ההתאפקות, לחכות ולהימנע מאכילת הפירות הראשונים. בחיים המודרניים שבהם האדם רדוף ורץ אחר ההנאות הרגעיות, יש למצווה זו משנה חשיבות ואולי יכולה היא להחזיר לנו את השפיות והאיזון הנכון החשוב כל כך לנפש האדם. בברכת התורה והארץ, הרב יואל פרידמן.
שאלה: טיול כשר בחו"ל: היכן ניתן לקבל הדרכה לגבי שמירת מצוות בטיולים בחו"ל?
תשובה: צוות רבנים מומחים מטעם הרבנות הראשית לישראל ישיב לשאלות אזרחים המתכננים לצאת לחו"ל בחופשת הקיץ (בהיתר הלכתי). כל המעוניין לשאול שאלות בנושאי כשרות, מקווה, שבת והנהגות בבית מלון בהתאם להלכה, ישלח את שאלותיו בכתב לפקס מספר 02-5377872. נא לציין על גבי הפקס את מספר הטלפון או מספר הפקס של השואל. התשובה תישלח בפקס או תינתן בשיחת טלפון. לידיעתכם - כמעט לכל קהילה יהודית יש מקווה אך יש לתאם זאת מראש בטלפון. רצוי לעשות זאת מהארץ כשבוע לפני המועד. קיימת רשימת מקוואות מעודכנת וכן רשימת מסעדות כשרות באתר www.kosher.co.il. היכן לא כדאי לטייל ואיך לשמור כשרות בקלות?
שאלה: מלונות בחו"ל בשבת: האם יש בעיות מיוחדות בשהייה בבתי מלון בחו"ל בשבת?
תשובה: במלונות רבים יש מערכות אוטומטיות מרובות, כגון: א. פתיחת דלתות, אורות במסדרון, כיבוי והפעלת מזגן וגלאי נפח לחדר. יש לשים לב וללמוד כיצד להיזהר מאיסורי חילול שבת. ב. גם המפתח הניתן כתחליף לכרטיס המכנטי לקראת שבת גורם לעיתים לרישום אוטומטי במחשב המלון בכל פתיחת דלת החדר, על כן יש לוודא לפני השבת ניתוק מוחלט ממערכות המיחשוב למנעול דלת הכניסה לחדר. ג. יש להיזהר שלא להוציא משקה כל שהוא מהמקרר במשך השבת שכן כל תזוזה של אחד המשקאות שבמקרר גורמת לרישום אוטומטי במחשב המלון. פרטים נוספים על סיוע למטיילים בחו"ל. היכן לא כדאי לטייל ואיך לשמור כשרות בקלות? למה יש מקומות יפים בחו"ל אם אסור לטייל לשם?
שאלה: משאבות מים בברז הביתי: בחלק מהבניינים הגבוהים יש משאבות מים שמגבירות את הלחץ לקומות הגבוהות. האם יש בעיה לפתוח את המים בשבת כשייתכן שאני גורם להפעלת המשאבה?
תשובה: אכן יש כאן בעיה. מי שגר בבניין עם משאבה צריך לפנות למכון "צומת" באלון שבות על מנת לפתור את הבעיה. לתשובת הרב דב ליאור. שאיבת ביוב על ידי משאבה חשמלית בשבת.
שאלה: נעלים סגורות מקדימה ללא גרביים: לפי מה שהבנתי החפץ חיים פוסק שאין חיוב ללכת עם גרביים, אבל כשנמצאים במקום שבו "מנהג המקום" ללכת עם גרביים צריך ללכת עם גרביים. השאלה שלי היא: א. איך יודעים מה מנהג המקום? אם באותה עיר איזור יש כאלה שהולכות עם גרביים וכאלה שהולכות בלי גרביים מהו מנהג המקום? ב. במידה ומנהג המקום ללכת עם גרביים, האם מספיק ללכת עם חצאית ארוכה עד הקרסול, ונעל שהיא סגורה מקדימה כך שלא רואים את האצבעות, (אבל מאחורה היא פתוחה), או שבכל מקרה יש צורך בגרביים.
תשובה: בארץ ישראל אין מנהג אחד המחייב את כולם אך כנראה שדעת המשנ"ב התקבלה בעקרון להלכה. עובדה שגם המחמירות גורבות גרביים הדוקות ואף שקופות במידה זו או אחרת. כלומר, כולם מודים שאין איסור בדבר ורק ליתר הידור מכסים בכיסוי כל שהוא. אך מעיקר הדין אין חובה לגרוב גרביים וכמו"כ אין איסור באצבעות מגולות. אך אם חוש צניעותך מחייב אותך לפחות לגרוב גרביים קצרות ונעליים - תבורכי על עצם תחושת הצניעות הרגישה שלך